24 ຄົນ ເສຍຊີວິດ ແລະ ຫລາຍຮ້ອຍບາດເຈັບ ໃນເຫດແກັສລະເບີດຄັ້ງໃຫຍ່ ທີ່ໄຕ້ຫວັນ (ວີດີໂອ/ສະໄລດ໌)
ນາຍົກລັດຖະມົນຕີໄຕ້​ຫວັນ ທ່ານ Jian Yi-huah ກ່າວ​ວ່າ ​​ເຫດລະ​ເບີດ ຢ່າງໜ້ອຍ​​ຫ້າ​ເທຶຶ່ອ ​ໄດ້​ສະ​ເທືອນ​​ເມືອງ Kaohsiung ທີ່​ມີ​ພົນລະ​ເມືອງ 2 ລ້ານ 8 ​ແສນ​ຄົນ ແລງວັນພະຫັດວານນີ້.
ທີ່ໄຕ້ຫວັນ ການປະຕິບັດງານຊອກຫາແລະກູ້ໄພ ໄດ້ດຳເນີນຕໍ່ໄປ ໃນຕອນເຊົ້າວັນສຸກມື້ນີ້ ຫລັງຈາກເກີດເຫດແກັສລະເບີດຕໍ່ເນື່ອງ ກັນຢ່າງແຮງ ຢູ່ເມືອງທ່າ Kaohsiung ຂອງໄຕ້ຫວັນ ໃນຕອນ ແລງວັນພະຫັດວານນີ້ ເຮັດໃຫ້ມີຜູ້ເສຍຊີວິດ 24 ຄົນ ແລະໄດ້ ຮັບບາດເຈັບ 270 ຄົນ ນາຍົກລັດຖະມົນຕີໄຕ້ຫວັນ ທ່ານ Jian Yi-huah ກ່າວວ່າ ເຫດ ລະເບີດຢ່າງ ໜ້ອຍຫ້າເທຶຶ່ອ ໄດ້ສະເທືອນໂຕເມືອງ ທີ່ມີພົນລະ ເມືອງ 2 ລ້ານ 8 ແສນຄົນ ນັ້ນ ແລະວ່າ ທະຫານຫລາຍຮ້ອຍຄົນ ໄດ້ຮ່ວມຊ່ວຍເຫລືອ ໃນຄວາມພະຍາຍາມກູ້ໄພ ສຳນັກງານຂ່າວກາງ ຫລື CNA ຂອງໄຕ້ເປ ໄດ້ອ້າງຄຳເວົ້າຂອງປະທານາທິບໍດີ Mah Yong-jeou ທີ່ກ່າວວ່າ ເຫດລະເບີດຄັ້ງນີ້ແມ່ນພົວພັນກັບແກັສຮົ່ວໄຫລ ຢູ່ໃນລະບົບ ລະບາຍສິ່ງໂສໂຄກ ໃນເຂດ Cianjhen ຂອງເມືອງ ແຕ່ລາຍງານຂອງ CNA ເວົ້າວ່າ ສາເຫດ ຍັງບໍ່ໄດ້ຮັບການຢືນຢັນໃນທັນທີນີ້ເທື່ອ ແລະວ່າ ຄວາມພະຍາຍາມຊອກຄົ້ນຫາ ແລະກູ້ໄພ ຍັງດຳເນີນມາຈົນຮອດເຊົ້າວັນສຸກມື້ນີ້ ໂທລະພາບທ້ອງຖິ່ນ ສະແດງໃຫ້ເຫັນພາບໄຟໄໝ້ລາມ ໄປຕາມຖະໜົນຫົນ ທາງຂອງເມືອງ ແລະສ້າງຄວາມເສຍຫາຍໃຫ້ແກ່ລົດລາ ຖະໜົນເຕັມໄປດ້ວຍຊາກຮັກພັງ ໃກ້ກັບບ່ອນເກີດລະເບີດ ລາຍງານກ່າວວ່າ ແຮງລະເບີດເທຶ່ອທຳອິດ ຍັງໄດ້ເຮັດໃຫ້ຕົ້ນໄມ້ຫັກລົງ ແລະກະຈົກປ່ອງຢ້ຽມແຕກກະຈາຍ ໄປທົ່ວບໍລິເວນອັນກ້ວາງໃຫຍ່